EA คว้ารางวัล “องค์กรต้นแบบ ด้านสิทธิมนุษยชน”
EA คว้ารางวัล “องค์กรต้นแบบ ด้านสิทธิมนุษยชน” ปี 2563 ณ โรงแรมมิราเคิล แกรนด์ กรุงเทพฯ เมื่อเร็วๆ นี้
1 ต.ค. 2563

นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธี และได้มอบรางวัลชมเชย องค์กรต้นแบบด้านสิทธิมนุษยชน ประจำปี 2563 ประเภทภาคธุรกิจ (ขนาดใหญ่) ให้กับ บริษัท พลังงานบริสุทธิ์ จำกัด (มหาชน) หรือ EA ซึ่ง นางพรทิพย์ แสงจันทร์ ผู้อำนวยการฝ่ายทรัพยากรบุคคล เป็นตัวแทนเข้ารับรางวัล โดยรางวัลดังกล่าวจะมอบให้กับองค์กรต้นแบบในการถ่ายทอดความรู้ และประสบการณ์ การดำเนินงานด้วยความรับผิดชอบบนพื้นฐานของหลักสิทธิมนุษยชน และเป็นแบบอย่างที่ดีให้แก่องค์กรต่างๆ ได้นำไปปรับใช้ เพื่อเป็นแนวทางการดำเนินงานของแต่ละองค์กรต่อไป จัดขึ้นโดยกรมคุ้มครองสิทธิและเสรีภาพ ณ โรงแรมมิราเคิล แกรนด์ กรุงเทพฯ เมื่อเร็วๆ นี้